**Louis Cachet** (født **Kristian Larsson Vikernes**; 11. februar 1973) bedre kjent som **Varg Vikernes,** er en norsk blackmetalmusiker som er straffedømt for drap og brannstiftelse. Han er også kjent under artistnavnet «Count Grishnackh» og under kallenavnet «Greven».

Han ble i 1994 dømt til 21 års fengsel for drapet på Øystein Aarseth, tre kirkebranner og tyverier. Vikernes ble løslatt fra fengsel i 2009 med meldeplikt hver 14. dag i ett år etter nesten 16 års soning. Som musiker gjorde han seg bemerket i black metal-miljøet tidlig på 1990-tallet.

Vikernes var personen bak enmannsprosjektet Burzum og var også kjent som bassist i Mayhem og gitarist i Old Funeral (sammen med blant andre Olve «Abbath» Eikemo, som senere startet Immortal). Senere gikk han over til å bli nasjonalsosialist med særlig interesse for norrøn ideologi og mytologi. I en artikkel i *Dagbladet* 23. juni 2008 hevdet Vikernes å ha tatt avstand fra begge disse miljøene. I et intervju i *Dagbladet* i juli 2009 omtalte han seg selv som rasist og fremholdt at han ikke var rasehater. Han blir omtalt som satanist. Tore Bjørgo mener Vikernes er en satanist som har blitt nazist.

Dom og fengselsstraff
---------------------

Vikernes sonet en nesten 16 år lang fengselsstraff for drap og kirkebranner i Norge. I 1993 ble han dømt for å ha tatt livet av sin bandkollega Øystein Aarseth, også kjent som «Euronymous» fra black metal-bandet Mayhem. Vikernes ble dømt for å ha stått bak nedbrenningen av tre kirker; Åsane kirke i Bergen, Skjold kirke i Vindafjord og Holmenkollen kapell i Oslo. Han ble også dømt for et forsøk på brannstiftelse i Storetveit kirke i Bergen og et antall mindre lovbrudd som tilsammen ga ham maksimumsstraffen på 21 år. Høyesterett avviste senere anken over straffeutmålingen.

Vikernes ble også tiltalt for nedbrenningen av Fantoft stavkirke i Bergen. Legdommerne avga kjennelsen ikke skyldig mens fagdommerene avga kjennelsen skyldig. Fagdommerne hevdet at skyldspørsmålet var klart. Selv om fagdommerne mente dette var en feil fra legdommernes side, ville de ikke ta opp saken på nytt. Senere anke til høyere rettsinstans ble avvist.[] Han ble frifunnet på dette punktet grunnet dissens i lagmannsretten.

Skjold kirke (Vindafjord) ble påtent i 1992 og Vikernes ble dømt for brannstiftelsen herunder erstatningsansvar for de materielle skadene.
I drapssaken ble det sammen med Varg Vikernes reist tiltale mot 22 år gamle Snorre Ruch, som ble dømt til åtte års fengselsstraff selv om han ifølge Vikernes var uskyldig.

Under rettssaken i 1994 mente rettspsykiater Karl-Ewerth Horneman at Vikernes var preget av mangelfullt utviklede sjelsevner, men at han hadde mulighet for å utvikle seg i positiv retning under soning.

Forholdene rundt årsakene til drapet er ikke helt klarlagt, men har stort sett blitt forklart som intern maktkamp mellom Vikernes og Aarseth. Vikernes påsto at Aarseth hadde planlagt å drepe ham, og at drapet hadde blitt begått delvis i selvforsvar. Aarseth ble funnet død utenfor sin leilighet i Oslo med 23 knivsår – to i hodet, fem i nakken, 16 i ryggen. Selv hevdet Vikernes at mesteparten av disse skadene oppstod da Aarseth falt på deler av en knust lampe som han sparket over ende i kampen. Vikernes påstår også at det var en krangel om penger fra Burzums første hele utgivelser (*Burzum* og *Det Som Engang Var*) og den første Burzum-EP (*Aske*) som ble utgitt på Aarseths plateselskap, Deathlike Silence Records, men hevder at dette ikke var motivet for mordet.

På tiden da Aarseth ble drept spilte Vikernes bassgitar i Mayhem. Aarseths mor ba Hellhammer (Jan Axel Blomberg), Mayhems trommeslager, om å fjerne bassgitarsporet som Vikernes hadde spilt inn for Mayhems første fulle studioalbum, *De Mysteriis Dom Sathanas*. 

Da politiet arresterte Vikernes, fant de 100 kg med eksplosiver og en del ammunisjon hjemme hos ham. 

I 1999 hadde Varg Vikernes en gjeld til Oslo kommune og Gjensidige NOR forsikringsselskap (nå Gjensidige) på 13,5 millioner kroner etter en rettssak i 1998 og med ekstra gjeld på det tidspunktet for andre brannstiftelser totalt omtrent 23 millioner kroner, men noen kilder bruker andre tall.

### Rømming i 2003

I oktober 2003 var Vikernes på permisjon fra et lavsikkerhetsfengsel i Tønsberg, men kom ikke tilbake. Etter å ha tiltvunget seg en bil med en lommelykt, som bilens innehaver trodde var et våpen, ble Vikernes pågrepet av politiet. Han ble tatt med et uladd AG-3 automatgevær, 700 skudd, et antall mindre våpen, en håndholdt GPS-mottaker, radio, en PC, militæruniformer, en skuddsikker vest og kamuflasjebekledning. Han fikk en tilleggsstraff på 14 måneder for dette, noe mindre enn de påståtte 22 måneder ved rettssaken, og ble deretter flyttet til et høysikkerhetsfengsel i Trondheim, men ble etter 3-4 år flyttet til åpen soning i Tromsø fengsel. I 2003 uttalte han til *Dagbladet* at han kunne tenke seg å kjempe i den russiske hær mot Tsjetsjenia.

### Prøveløslatelse

Ifølge dommen fra 1994 kunne han søke om prøveløslatelse i 2006. I 2002 ble denne datoen utsatt til 2008. 23. juni 2008 trykket Dagbladet et leserinnlegg fra Vikernes' mor samt en artikkel angående hans prøveløslatelse hvor moren hevder Kriminalomsorgen prøvde å forhindre en løslatelse til tross for at Tromsø fengsel, Trondheim fengsel og PSTs uttalte at han var klar for prøveløslatelse. Kriminalomsorgen avviste henvendelser fra familien og media under henvisning til taushetsplikten. Oslo kommune sendte en regning på 18 millioner kroner til Vikernes hver måned med en betalingsfrist på 14 dager. Totalt skal han ha en gjeld på 40 millioner kroner. I mai 2009 ble Vikernes prøveløslatt, med meldeplikt i ett år. Han var da 36 år gammel og hadde sonet 16 år.

### Frankrike

Vikernes flyttet til Frankrike i 2012 og skiftet navn til Louis Cachet. I 2013 ble han arrestert i Frankrike mistenkt for terrorplanlegging etter at fransk politi hadde overvåket ham en periode. Politiet kunne ikke bevise terrorforberedelse, men ble tiltalt for oppfordring til rasehat og for å ha rettferdiggjort krigsforbrytelser.

Vikernes' tanker
----------------

### Politisk tilhørighet

> I think the metal culture is nigger culture, in the sense that the traditional metal people look like, behave like and think like a bunch of "white niggers".
> 
> 
> Interview with Varg Vikernes (10.05.2005), by Chris Mitchell
> 
> 

Vikernes er et tidligere medlem av ekstremistgruppen Hvit Arisk Motstand (*White Aryan Resistance*) og var også involvert i Norsk Hedensk Front. Den sistnevnte var han leder for så sent som 2001. I 1999 var han bare angitt som medlem selv om han øyensynlig var en viktig person i gruppen.

Han var en av initiativtakerne bak Odalistbevegelsen og medansvarlig for *Allgermanische Heidnische Front*, Norsk Hedensk Fronts moderavdeling. Om han er et medlem eller en leder av denne organisasjonen, og om han derfor assosierer med organisasjonen eller ikke, avhenger av om denne organisasjonen er uavhengig av den norske eller ikke.

Han er også ansvarlig for dannelsen av Svensk Hednisk Front.

I et intervju i 2008 hevdet han at han tok avstand fra både satanistiske og nazistiske miljøer. I et intervju med fransk media i 2013, avviser han igjen å være nazist, og la til at han ikke engang var nasjonalist. For Vikernes, likeledes med filosofen og sosiologen Ernest Gellner, er nasjoner ikke noe ekte fra naturens side, men kun samfunnsmessige konstruksjoner.

### Åsatru

Vikernes er tilhenger av religionen åsatru. Han mener at mennesker etterhvert er blitt for intelligente til å tro på guder, men at mennesker også er intelligente nok til at de bør klare å dyrke og verne om naturen slik vikingene i førkristen tid gjorde. Vikernes er forfatter av flere bøker om sin tro og sin verdensanskuelse, *Vargsmål*, *Irminsûl* og *Germansk Mytologi og Verdensanskuelse*. Vikernes tolker den gamle germanske tradisjonen på fascistisk vis og leder an i moderne, esoterisk fascisme.[]

### Antikristendom

Vikernes i fengsel, august 2008
Vikernes har skrevet teksten for flere av låtene til bandet Darkthrone (*Quintessence*, *As Flittermice as Satan's Spies*, etc.) som bruker skikkelser fra gamle norrøne uttrykk. I disse er Satan omtalt i kontekst av et «øye» som er lys (i.e. som solen), og med omskrivinger av «spear» og «hall of battle», som alle er maskerte referanser til den norrøne guden Odin. Dette var gjort med dobbelt mening, Odin som en «motstander» av jødisk og kristen tradisjon. Dette har blitt brukt som bevis på at Vikernes på denne tiden var satanist. Selv har Vikernes sagt at han er mot satanisme som han oppfatter som en reaksjonær form for kristendom.[] Ifølge Håvard Rem bør ikke Vikernes regnes som satanist.

Vikernes har vært fascinert av eventyrverdenen Mordor fra J.R.R. Tolkiens trilogi Ringenes herre fra han var ganske ung og påstår han snakker Black Speech. Det er dette som er bakgrunnen for navnet *Burzum*. I henhold til Vikernes gjorde de kristne perspektivene til kildene for norrøne tradisjoner som brukes i bøkene for å lage Black Speech, at Tolkien fikk inspirasjon til å gi ordet *burz* meningen «darkness». Den urgermanske ordstammen *\*berhta-* og dens etterkommere betyr ting som «strålende», «lys» eller «briljerende».

Tromsø fengsel, hvor Vikernes sonet siste del av straffen
### Burzums avslutning

I 2000 avsluttet Vikernes sitt musikalske prosjekt. Vikernes mente at hans filosofi konstant ble misforstått av kunnskapsløse fans som var for tett knyttet til black metal og satanisme. På denne tiden hadde Vikernes utgitt to ambient-album og forlatt black metal-scenen flere år tidligere. Han planla å fortsette med Burzum etter løslatelsen.[]

Publisitet
----------

Didrik Søderlind og den amerikanske journalisten Michael Moynihan skrev boken *Lords of Chaos - The Bloody Rise of the Satanic Metal Underground* (1998) om hendelsene i den tidlige fasen av black metal i Norge. Vikernes har uttalt seg svært negativt om denne boken, i likhet med andre aktører i Black Metal-miljøet på det tidlige nittitallet.

*Vargsmål*, skrevet av Vikernes i 1994
Torstein Grude spilte inn en norsk dokumentar *Satan rir media* (*Satan Rides the Media*). I filmen antydes det at en journalist fra Bergens Tidende, etter å ha gjennomført et anonymt intervju med Vikernes, gikk til politiet med hans navn. Vikernes lot seg avbilde i sin egen leilighet i forbindelse med intervjuet med håret gredd ned foran ansiktet for å skjule sin identitet. Han ble gjenkjent av politiet og arrestert samme natt. Journalisten har tilbakevist dette, men medgir at det var kontakt mellom ham og politiet forut for arrestasjonen.

Andre hendelser som er knyttet til Varg Vikernes aktiviteter
------------------------------------------------------------

19 år gamle Novak Majstorovic brente ned en over hundre år gammel kirke i Melbourne i august 2004. Han hevdet senere at han fikk inspirasjon til brannstiftelsen fra sangtekster fra Burzum.

Privatliv
---------

Varg Vikernes er gift med Marie Cachet. Han uttalte til media at han kom til å flytte inn i et småbruk i Telemark etter løslatelsen. Like før prøveløslatelsen endret han også navn til Louis Cachet. Ifølge ham selv er navneskiftet en markering for å ta avstand fra sitt tidligere image som satanist og nynazist samt ønske om å «være en normal person som ikke forbindes med kriminalitet for enhver fremtid». Ifølge NRK skiftet han navn fordi det var folk som ga seg ut for å være ham. Vikernes flyttet til Frankrike i 2012. Vikernes' senere musikk preges av tekster som i all hovedsak omhandler mytologi.[]

Diskografi
----------

### Old Funeral

* *Devoured Carcass* (EP, 1991)
* *Join the Funeral Procession* (samlealbum, 1998)
* *The Older Ones* (samlealbum, 1999)
* *Grim Reaping Norway* (livealbum, 2002)
* *Our Condolences (1988-1992)* (samlealbum, 2013)

### Burzum

* *Burzum* (studioalbum, 1992)
* *Aske* (EP, 1993)
* *Det som engang var* (studioalbum, 1993)
* *Hvis lyset tar oss* (studioalbum, 1994)
* *Burzum/Aske* (samlealbum, 1995)
* *Filosofem* (studioalbum, 1996)
* *Dauði Baldrs* (studioalbum, 1997)
* *1992-1997* (samleboks, 1998)
* *Hliðskjálf* (studioalbum, 1999)
* *Anthology* (samlealbum, 2008)
* *Belus* (studioalbum, 2010)
* *Fallen* (studioalbum, 2011)
* *From the Depths of Darknes* (studioalbum med nyinnspillinger, 2011)
* *Umskiptar* (studioalbum, 2012)
* *Sôl austan, Mâni vestan* (studioalbum, 2013)
* *The Ways of Yore* (studioalbum, 2014)
* *Thulêan Mysteries* (2020)

### Mayhem

* *De Mysteriis Dom Sathanas* (studioalbum, 1994)

Referanser
----------

1. ↑   www.nndb.com[Hentet fra Wikidata]
2. ↑   elpais.com[Hentet fra Wikidata]
3. ↑  ; besøksdato: 16. desember 2018.
4. 1 2  «Vikernes skylder fortsatt millioner for nedbrente kirker i Norge». *www.aftenposten.no*. 16. juli 2013. Besøkt 19. desember 2020. «Varg Vikernes hevder han ble «tvunget ut av landet av grådige advokater». Han skylder flere titalls millioner for tre nedbrente kirker.»
5. ↑  EVENSEN, Einar Hagvaag, MARIUS (16. juli 2013). «Overvåket Vikernes i minst et år». *dagbladet.no* **(norsk)**. Besøkt 4. januar 2022.
6. ↑  NRK Dagsrevyen 16. juli 2013
7. ↑  Dagbladet – Ute av fengsel
8. ↑  Rune Midtskogen (4. juli 2009). ««Greven» angrer ingenting». Dagbladet. Besøkt 5. mai 2011.
9. ↑  ««Greven» kan ha inspirert til nonnedrap». *www.vg.no*. 25. februar 2003. Besøkt 19. desember 2020. «Norske satanistrockere, med drapsdømte Varg «Greven» Vikernes i spissen, kan ha spilt en viktig rolle i en drapssak i Italia - uten å vite om det selv.»
10. ↑  Bjørgo, Tore (1997). *Racist and right-wing violence in Scandinavia: patterns, perpetrators, and responses*. [Oslo]: Tano Aschehoug. s. 83. ISBN 8251836654.
11. ↑  *Bergensavisene forteller århundrets historie*. Bergen: Mangschou. 2000. ISBN 8291948054.
12. ↑  Storsletten, Ola (29. april 2019). «Fantoft stavkirke». *Store norske leksikon*. Besøkt 19. desember 2020.
13. ↑  Varg Vikernes (desember 2004). «Varg Vikernes -A Burzum Story: Part II - Euronymous». burzum.org. Besøkt 22. mai 2009.
14. ↑  *Rikets tilstand*. Oslo: Antirasistisk Senter. 1999. s. 10. ISBN 8290789270.
15. ↑  «Vikernes må betale 13,5 millioner». *Bergens Tidende*. 16. desember 1998. Besøkt 22. mai 2009.
16. ↑  «"Greven" pågrepet med AG 3». *Aftenposten*. 28. oktober 2003. Besøkt 22. mai 2009.
17. ↑  Karin Bøhm-Pedersen (31. oktober 2003). «- "Greven" ville bli fremmedlegionær». *Aftenposten*. Besøkt 22. mai 2009.
18. ↑  HAUGSTAD, TORMOD (23. november 2003). «Ville verve seg til den russiske hær». *dagbladet.no* **(norsk)**. Besøkt 19. desember 2020. «- Et nytt system med for eksempel straffebataljoner. Vi kunne ryddet miner i Irak eller fått gjøre noe som engasjerer. Min tilværelse er så meningsløs at jeg drømmer om å fryse og blø i et skytterhull i Tsjetsjenia. Det var dit jeg ønsket å reise da jeg uteble fra permisjon. Den russiske hær tar imot alle som kan russisk. Jeg kan litt og ville vervet meg.»
19. ↑  Mor til Varg Vikernes (23. juni 2008). «Hvorfor holdes han fengslet?». *Dagbladet*. Besøkt 22. mai 2009.
20. ↑  Rune Midtskogen (22. mai 2009). «Ute av fengsel». *Dagbladet*. Besøkt 22. mai 2009.
21. ↑  Rune Midtskogen (10. mars 2009). «Varg Vikernes ut på prøve». *Dagbladet*. Besøkt 22. mai 2009.
22. ↑  Kolberg, Marit (3. juni 2014). «Vikernes møter i retten». *NRK*. Besøkt 19. desember 2020. «Politiet klarte ikke å bevise terroranklagene, men Vikernes måtte i stedet møte i retten anklaget for å ha oppfordret til rasehat og for å ha rettferdiggjort krigsforbrytelser.»
23. ↑  «Høyreekstremisme i Norge - 2001». Antirasistisk senter. Besøkt 22. mai 2009.
24. ↑  «Høyreekstremisme 1999». Antirasistisk senter. Besøkt 22. mai 2009.
25. ↑  «Antisemitism And Racism Sweden 2000-1». Universitetet i Tel Aviv. Arkivert fra originalen 5. november 2011. Besøkt 22. mai 2009.
26. ↑  Rune Midtskogen (6. juli 2008). «GREVEN SNAKKER UT OM: Plate- og bokplanene Livet etter fengselet Gjelden på 40 mill. Savnet etter familien.». *Dagbladet*: 12.  *«- Skjønner du at folk kan være skeptiske? - Ja, det gjør jeg. Men samtidig er det blitt dannet et bilde av meg i mediene som ikke er sanne. Det i seg selv er en større belastning enn at jeg ikke slipper ut. Jeg er blitt kalt satanist og nazist. Men det stemmer ikke.»*
27. ↑  «Varg Vikernes : "Je ne suis pas un néonazi" - 18/03». Besøkt 27. september 2021.
28. ↑  Gellner, Ernest (2018). *Nasjonalisme*. Scandinavian academic press.
29. ↑  Bilden, Kaare M. (19. juli 2013). «– Vikernes er ikke satanist». *morgenbladet.no*. Besøkt 19. desember 2020.
30. 1 2  Moynihan, Michael (1998). *Lords of chaos: the bloody rise of the satanic metal underground*. Venice, CA: Feral House. ISBN 0922915482.
31. ↑  «Guus Kroonen: Etymological Dictionary of Proto-Germanic. Brill, Leiden - Boston 2013» (PDF). Arkivert fra originalen (PDF) 12. november 2020. Besøkt 28. januar 2021.
32. ↑  Gran, Even (25. november 2016). «Tror ikke svartmetallerne liker å bli minnet om fortiden». *Fri tanke - nettavis for livssyn og livssynspolitikk* **(norsk)**. Besøkt 19. desember 2020.
33. ↑  Karin Madshus og Jonas Pettersen (18. november 2016). «Greven tordner mot Hollywood-film om seg selv». *dagbladet.no* **(norsk)**. Besøkt 19. desember 2020.
34. ↑  Anthonsen, Ingrid (5. mai 2015). «– Håper filmen aldri blir laget». *NRK*. Besøkt 19. desember 2020. «I flere år har det vært planlagt en filmatisering av black metal-boka «Lords of Chaos» av Didrik Søderlind og Michael Moynihan. Nå ser det ut til at prosjektet realiseres. – Boka er bare fjas og basert på sitater fra norsk tabloidpresse. Den er usmakelig, det mener samtlige som er verdt å lytte til innen norsk black metal, sier Stubberud.»
35. ↑  Ingvild Bræin (22. august 2006). «- Håper fremstillingen blir korrekt». *Bergens Tidende*. Besøkt 22. mai 2009.
36. ↑  Bjørn Tore Brøske (24. august 2005). «Grevenfan brente ned kirke i Australia». *Bergensavisen*. Besøkt 22. mai 2009.
37. ↑  AS, TV 2. «Ofret Marie familien for et liv med «Greven»?». *TV 2* **(norsk)**. Arkivert fra originalen 11. mars 2016. Besøkt 21. november 2020. «Marie Cachet var kun 17 år gammel da hun traff Varg Vikernes for første gang. Da var han 31 år og hadde sonet vel ti år av straffen på fengsel i 21 år for overlagt drap på Øystein Aarseth.»
38. ↑  ««Greven» skiftet navn - igjen». *Nettavisen*. 12. mars 2009. Arkivert fra originalen 15. april 2009. Besøkt 5. april 2009.
39. ↑  Kolberg, Marit (3. juni 2014). «Vikernes møter i retten». *NRK*. Besøkt 19. desember 2020. «Vikernes sa at det er et stort problem at folk utgir seg for å være ham, og at han derfor har byttet navn til Louis Cachet. Nordmannen gjentok at bevismaterialet han er blitt forelagt ikke samsvarer med det som er publisert på hans blogg.»
40. ↑  Johansen, Line Fransson, Anders Holth (2. juni 2014). «- Vi har ikke noe problem med å ha Varg Vikernes i landsbyen vår». *dagbladet.no* **(norsk)**. Besøkt 19. desember 2020.

Litteratur
----------

* Utdypende tekst om drapet på Øystein Aarseth, av Varg Vikernes. Publisert på Burzum og Varg Vikernes' offisielle hjemmeside, .
* Hørt i retten, Bergens Tidende, 1994-05-14
* Hørt i retten, Verdens Gang, 1994-05-05
* Police nab *The Count* after he fled jail, nyhetsdekning i Aftenposten, – på engelsk
* Arrested *Count* was heavily armed, nyhetsdekning i Aftenposten, – på engelsk
* Intervju på en metal side (Gammelt bilde fra før hans nynazistiske tilknytning)

Eksterne lenker
---------------

* (en) Offisielt nettsted Rediger på Wikidata

* (en) Varg Vikernes – kategori av bilder, video eller lyd på Commons Rediger på Wikidata
* (en) Varg Vikernes på Internet Movie Database Rediger på Wikidata

* (en) Varg Vikernes hos The Movie Database Rediger på Wikidata
* (en) Varg Vikernes på Discogs Rediger på Wikidata

* (en) Varg Vikernes på Discogs Rediger på Wikidata

* (en) Varg Vikernes på MusicBrainz Rediger på Wikidata

* (en) Varg Vikernes på MusicBrainz Rediger på Wikidata

* (en) Varg Vikernes på Encyclopaedia Metallum Rediger på Wikidata

* (en) Varg Vikernes på Songkick Rediger på Wikidata

* (en) Varg Vikernes på AllMusic Rediger på Wikidata

* (en) Varg Vikernes på AllMusic Rediger på Wikidata
* (en) Sounds of Violence, en artikkel på National Socialist Black Metals webside
* (no) Einar Hagvåg (16. juni 2013). «Overvåket Vikernes i minst et år». *Dagbladet*.

| * v
* d
* r
Mayhem |
| --- |
| Medlemmer | 

|  |  |
| --- | --- |
| Nåværende | 
* Attila Csihar
* Necrobutcher
* Hellhammer

 |
| Tidligere | 
* Kittil Kittilsen
* Messiah
* Maniac
* Dead
* Blasphemer
* Euronymous
* Blackthorn
* Count Grishnackh
* Occultus
* Kjetil Manheim
* Torben Grue

 |

 |
| Studioalbum | 
* *Deathcrush* (1987)
* *De Mysteriis Dom Sathanas* (1994)
* *Wolf’s Lair Abyss* (1997)
* *Grand Declaration of War* (2000)
* *Chimera* (2004)
* *Ordo Ad Chao* (2007)
* *Esoteric Warfare* (2014)

 |
| Konsertalbum | 
* *Live in Leipzig* (1990)
* *Mediolanum Capta Est* (1999)
* *Live in Marseille 2000* (2001)

 |
| Samlealbum | 
* *Out from the Dark* (1996)
* *Ancient Skin / Necrolust* (1997)
* *European Legions* (2001)
* *U.S. Legions* (2001)
* *The Studio Experience* (2002)
* *Legions of War* (2003)

 |
| Demo | 
* *Voice of a Tortured Skull* (1986)
* *Pure Fucking Armageddon* (1986)

 |
| Bootlegs | 
* *Dawn of the Black Hearts* (1991)
* *From the Darkest Past* (1993)
* *A Tribute to the Black Emperors* (1994)
* *In Memorium* (1995)

 |

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** LCCN **·** ISNI **·** MusicBrainz **·** MusicBrainz **·** Discogs **·** Discogs **·** AllMusic **·** AllMusic
 |